Sašaptavanje i jednodisanje: pletenje zavera, priča i demokratije
Channel: Kulturni centar REX
Date: 2021-11-17

Razgovor sa Bronvin Moldin

Ponedeljak, 15. Novembar 2021

Spisateljica i kreatorka “zinova”*, specifičnih samizdat formata, Bronvin Moldin (Bronwyn Mauldin) je autorka “Serije demokratija” (The Democracy Series), kolekcije ručno rađenih publikacija koje istražuju značenje i praksu demokratije u savremenom američkom životu. Bronvin će u razgovoru predstaviti svoje umetničko bavljenje demokratijom, od prvog romana “Ljubavne pesme revolucije” (Love Songs of the Revolution), preko kreriranja serije samizdata/zinova, do rada sa aktivističkom grupom Umetnici za demokratiju (Artists 4 Democracy), i konačno do pokretanja Instituta za analizu teorije zavere sa Melisom Vol (Mellisa Wall; Institute for Conspiracy Theory Analysis). Takođe će predstaviti neke od društveno angažovanih umetničkih intervencija koje se trenutno razvijaju u Institutu za analizu teorije zavere.

Kratku prozu Bronvin objavili su Akashic Books, CutBank, Literature for Life, Coffin Factori, Gold Man Review, Tusculum Review i dadaistička antologija Maintenant. Njena poezija je objavljena u Watchung Review, The Typescript i Fire and Rain: Ecopoetry of California. Bila je spisateljica u rezidenciji u Nacionalnom parku Mesa Verde u Koloradu i Nacionalnom parku Denali na Aljasci.

Pročitajte intervjue sa Bronvin o njenim samizdatima/zinovima u Javnoj biblioteci Los Anđelesa (Los Angeles Public Library) i časopisu Broken Pencil ili poslušajte intervju na podkastu Hyde or Practise. Možete ih naći na sledećim linkovima:

Razgovor će moderirati Nađa Bobičić iz "Pobunjenih čitateljki" a specijalne gošće na prezentaciji biće Ana Adamović i Milica Pekić iz NVO Kiosk, autorke projekta "Izvođenje demokratije".

*Zine (eng) kao skraćenica od magazine, slično samizdat publikacijama, prave se i distribuiraju nezavisno, obično od strane pojedinaca ili malih kolektiva. Često pokrivaju društvene ili političke teme i perspektive koje ne pokrivaju izdavači mejnstrim časopisa,

NAPOMENA u vezi naslova: CON-SPIRE, izvorno značenje na latinskom je "disati zajedno"; SPIRE, osim “disati” može da znači i "šaputati"

/

Projekat “NEZAVERENI u BG i LA – Dekonstrukcija teorija zavere i lažnih vesti“, realizuje se u Kulturnom centru Rex / Fondu b92 uz podršku Ambasade SAD u Beogradu